**CV til brug for ansøgninger til Handicappuljen**

I forbindelse med at en ny frivillig skal med på et partnerbesøg, eller hvis en frivillig deltager i en aktivitet som en slags fagkonsulent eller hvis en fra organisationen skal deltage i et kursus, skal der indsendes et CV.

I et sådan CV er det vigtigt at have følgende oplysninger med:

1. Deltagerens kendskab til/erfaring med **sin organisations arbejde**, det kan både være nationalt og internationalt.
2. **Relevant joberfaring**. Hvis deltagerens faglige/jobmæssige baggrund kvalificerer deltagelsen i aktiviteten.
3. Erfaring fra evt. **andet frivilligt arbejde** indenfor de sidste ca. 10 år
4. Evt. erfaring med **udviklingsarbejde i Syd**, hvis deltageren har dette.

Hvis et CV vedlægges i forbindelse med *kursus,* beskriv da også deltagerens **uddannelsesniveau.**

**OBS!** CV må ikke indeholde CPR-nummer.